சைரிசு ஆத்ரே பை

சைரிசு ஆத்ரே பை (Shirish Atre Pai)(15 நவம்பர் 1929लेखिका आणि सामाजिक कार्यकर्त्या शिरीष पै यांचे निधन -2 செப்டம்பர் 2017) இந்தியாவின் மகாராட்டிராவைச் சேர்ந்த ஒரு சமூக சேவகரும் எழுத்தாளரும் ஆவார். இவர் மராத்தி, ஆங்கில மொழிகளில் எழுதியுள்ளார்.

 ஆரம்ப கால வாழ்க்கை 
சைரிசு பிரகலாத் கேசவ் ஆத்ரேவின் மூத்த மகள். இவர் மும்பை அரசு சட்டக் கல்லூரியில் சட்டத்தில் பட்டம் பெற்றார்.

 தொழில் 
சைரிசு தனது தந்தையின் செய்தித்தாளான மராத்தாவில் ஒரு பத்திரிகையாளராகச் சேர்ந்தார். இவர் சோவியத் சிந்தனை மற்றும் வாழ்க்கை முறையால் ஆழமாக ஈர்க்கப்பட்டார். மேலும் சோவியத் ஒன்றியம், பிற கிழக்குப் பகுதி நாடுகளுக்குச் சுற்றுப்பயணம் செய்தார். தனது தந்தையுடன் சேர்ந்து, சம்யுக்த மகாராட்டிர இயக்கத்தில் பங்காற்றினார்.

 எழுதுதல் 
சைரிசு கவிதைத் தொகுப்புகள் உட்படப் பல புத்தகங்களை எழுதியுள்ளார். 1975ஆம் ஆண்டு மராத்தி இலக்கியத்திற்கு ஐக்கு கவிதை வடிவத்தை அறிமுகப்படுத்தினார். இவர் சப்பானிய ஐக்கு கவிதைகளை மராத்தியிலும் ஆங்கிலத்திலும் மொழிபெயர்த்துள்ளார்.

சூன் 2011இல் செய்தித்தாள் நேர்காணல் ஒன்றில், தான் மேல்நிலைப் பள்ளியில் படிக்கும் காலத்திலிருந்தே கவிதைகள் எழுதவும் இயற்றவும் தொடங்கியதாகவும், இந்த விசயத்தில் தனது தந்தையிடமிருந்து மிகுந்த ஊக்கத்தைப் பெற்றதாகவும் தெரிவித்தார்.

 குடும்பம் 
சைரிசு வழக்கறிஞரும் பத்திரிகையாளருமான வியாங்கடேசு பையை மணந்தார். இவர்களுக்கு இராஜேந்திர பை, விக்ரமாதித்திய பை என்ற இரண்டு மகன்கள் உள்ளனர். இருவரும் வழக்கறிஞர்கள். இவர் மும்பையில் வசித்து, அங்கேயே இறந்தார்.

 மேற்கோள்கள் 

 வெளி இணைப்புகள் 
பின்வரும் வலைப்பக்கம் சைரிசு பையின் புத்தகங்களை பட்டியலிடுகிறது:
பகுப்பு:இந்தியப் பெண் கவிஞர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:மராத்தி எழுத்தாளர்கள்
பகுப்பு:2017 இறப்புகள்
பகுப்பு:1929 பிறப்புகள்